It-Times online tal-bieraħ ħabbret li hu imminenti li l-Gvern iħabbar il-ħatra tas-Sur Joseph Cuschieri bħala ambaxxatur ta' Malta għall-Greċja. Kull Gvern jagħmel ħatriet bħal dawn. Uħud minn dawn il-ħatriet ikunu ta' benefiċċju għall-pajjiż. L-oħrajn ikunu ta' benefiċċju biss għall-partit fil-Gvern. Wasal iż-żmien li l-ambaxxaturi li jkunu ser jinħatru ikunu mgħarbla fil-pubbliku mill-Kumitat għall-Affarijiet Barranin tal-Parlament Malti. Bl-istess mod li jimxi s-Senat Amerikan qabel ma jiddeċiedi jekk jikkonfermax jew le l-ħatriet ta' ambaxxaturi mill-President tal-Istati Uniti tal-Amerika.
Il-ħatra ta' Joseph Cuschieri bħala ambaxxatur għall-Greċja